**ZAPISNIK**

**18. seje sveta Krajevne skupnosti Nova Gorica, ki je bila 30. maja 2024, ob 18.00 v prostorih Krajevne skupnosti, Erjavčeva ulica 4, Nova Gorica**

**Prisotni:** Gregor Humar, Valter Adamič, Oton Mozetič, Bojan Horvat, Darija Bratina, Radovan Ličen, Iztok Nemec, Ingrid Černe, Neli Skočaj, Vesna Vitez, Sanja Markočič, Mateja Humar

**Odsotni-opravičeni**: Irena Jevšček

**Ostali prisotni:** Jasna Kos, Wedding hills, organizacija dogodkov, Jasna Kos, s.p

**Predlog Dnevnega reda:**

1. Pregled in potrditev zapisnika 17. redne seje
2. Mnenje o obratovanju v podaljšanem obratovalnem času (Eda restavracija)
3. Krajevni praznik
4. Participativni proračun
5. Predlog investicij v KS Nova Gorica financiranih iz lastnih postavk
6. Potrditev naročilnic in pogodb
7. Vprašanje in pobude

Predsednik sveta je preveril navzočnost. Seja je sklepčna. Predlog dnevnega reda je sprejet. Za zapisnikarja je bil določen Radovan Ličen.

**Ad1)**

Pregled in potrditev zapisnika 17. redne seje

Na zapisnik 17. seje ni bilo pripomb.

**Sklep 1.1:** Sprejme se zapisnik 17. redne seje Sveta KS Nova Gorica, ki je bila 24. 4. 2024.

Sklep je bil soglasno sprejet.

**Ad 2)**

Mnenje o obratovanju v podaljšanem obratovalnem času (Eda restavracija)

Glede na to, da restavracija ni odprta ob vikendih, nihče od svetnikov ni imel zadržkov za podaljšanje obratovalnega časa.

**Sklep 2.1:** Gostinskemu lokalu Eda restavracija daje Svet KS Nova Gorica pozitivno mnenje za obratovanje v podaljšanem času, kot je naveden v vlogi.

Sklep je bil soglasno sprejet.

**Ad3)**

Krajevni praznik

Krajevni praznik z obeležitvijo 60. letnice ustanovitve KS bo potekal 14. 6. 2024. Praznik sovpada z etapo cestne dirke s ciljem v Novi Gorici. KS pripravlja program po končani dirki in sicer ob 20h s koncertom na Bevkovem trgu, že čez dan pa bodo ob trasi dirke vključena razna društva.

G. Jasna Kos, ki dogodek organizira je predstavila potek in oglaševanje dogodka.

V torek 4. 6. bo tiskovna konferenca v zvezi z dirko. Glede na to da se bo zaključni ceremonial dirke odvijal na odru, ki ga bo za praznovanje postavila KS in bo praznovanje krajevnega praznika nadaljevanje dogajanja po koncu dirke bo g. Jasna Kos poskrbela, da bo del tiskovne konference namenjen tudi predstavitvi dogajanja v okviru krajevnega praznika.

Za dogodek se pripravljajo letaki, oglaševan bo preko socialnih omrežij in z oglasi na Radiu Robin. Na dan dogodka bodo na prireditveni prostor vodile tudi talne oznake.

Ocena stroškov prireditve je 15.000-17.000 €

**Ad4)**

Participativni proračun

Krajanom bo nudena pomoč pri glasovanju za predloge participativnega proračuna v prostorih KS. Za dežurstva bosta poskrbela Valter Adamič in Darija Bratina.

**Ad5)**

Plan investicij financiranih iz lastnih postavk za leti 2024 in 2025 je bil posredovan na MONG v obsegu, ki je bil sprejet v sklepu 3.1 17. seje KS NG. S tem je ta sklep izvršen.

**Ad 6)**

Potrditev naročilnic in pogodb

|  |  |  |
| --- | --- | --- |
| Aleš Testen s.p. | Odprtje razstave Z. O. (pogostitev) | 80,00 |
| Jasna Kos s.p. | Pomoč pri organizaciji dogodka | 850,00 |
| Aleksander Kokošar | Ozvočenje, Podarimo utrip 2024 | 400,00 |
| Boštjan Petrinač | Kraški večer, prireditev | 730,00 |
| Zavod Reset | Zgibanke, plakat, Zrinka O. | 206,85 |
| SAZAS | Podarimo utrip 2024 | 47,70 |

**Sklep 4.1**: Potrdi se naročilnice v obdobju od 16. 4. 2024 do 30. 5. 2024

Sklep je bil soglasno sprejet

**Ad 7)**

Vprašanje in pobude

Svetnik Iztok Nemec in predsednik sveta KS sta izrazila pohvalo svetnici Neli Skočaj za organizacijo dveh odlično izpeljanih dogodkov: Podarimo utrip in Kraški večer.

Seja se je zaključila ob 19.30.

Številka: 900-12/2024

Zapisnik je bil sprejet na 19. seji Sveta KS Nova Gorica, ki je bila 26. 6. 2024.

Zapisal:

Radovan Ličen

Predsednik Sveta KS Nova Gorica:

Gregor Humar